लखनऊ। रेत के अवैध धंधे को सुरक्षा दे रही पुलिस पार्टी ने छापा मारने के लिए आई 'डीजीपी स्क्वाड' पर ही हमला बोल दिया। पुलिस वालों ने हिमांशु कुमार IPS के हाथ पैर तोड़ दिए। उनके साथ आए अधिकारी मोहित गुप्ता IPS भी चोटिल हुए हैं। बता दें कि डीजीपी को लगातार शिकायतें मिल रहीं थीं कि उत्तरप्रदेश के बांदा में रेत का अवैध कारोबार बड़े पैमाने पर चल रहा है और स्थानीय पुलिस उन्हे सुरक्षा प्रदान करती है। इसी के चलते डीजीपी ने एक टीम ग​ठित कर बिना लोकल पुलिस को बताए छापामार कारवाई करने के लिए भेजी थी।